**P O Z I V ZA DOSTAVLJANJE P R I J A V A**

**za međunarodnu naučnu konferenciju**

***Interkulturalni dijalog – migracije, integracije, manjinske zajednice***

Filološki fakultet Univerziteta Crne Gore u okviru projekta Modul Žan Mone *Multidisciplinarne studije o integracijama i migracijama kroz interkulturalni dijalog – EMIMI* (2021–2024), objavljuje **poziv za dostavljanje naučnih radova** za međunarodnu naučnu konferenciju:

*Interkulturalni dijalog – migracije, integracije, manjinske zajednice*,

koja će se održati 18. oktobra 2024. godine na Univerzitetu Crne Gore, kao i **poziv za dostavljanje studentskih eseja.**

Naučna konferencija realizuje se u okviru završnih aktivnosti projekta Žan Mone Modul – EMIMI kofinansiranog od strane Evropske agencije za obrazovanje i kulturu – EACEA pri Evropskoj komisiji.

Konferencija ima za cilj da promoviše multidisciplinarna istraživanja, inovativnost, da uspostavlja veze između istraživanja i društva kroz proaktivnu ulogu na lokalnom, nacionalnom i međunarodnom nivou, da podržava naučno-istraživačku aktivnost studentske populacije i mladih istraživača, kao i da kreira sinergiju i saradnju između različitih fakultetskih jedinica na Univerzitetu Crne Gore kao i na univerzitetskom nivou u širem smislu.

Dobrodošli su naučni radovi iz svih oblasti humanističkih i društvenih nauka koji kroz studiozan istraživački pristup ili teorijsku analizu opštih struktura fenomenološki referiraju na interkulturalni dijalog u kontekstu migracija, integracija, statusa manjinskih zajednica i načina upravljanja etnokulturnim pluralizmom u Crnoj Gori.

Pozivamo autore da prijave radove koji će kroz empirijske studije pomoći boljem razumijevanju interkulturalnog karaktera savremene Crne Gore posebno iz perspektive evropskih integracija i afirmisanja zajedničkih vrijednosti, principa jedinstva i različitosti.

Ohrabrujemo ih da u istraživanjima ukažu na svijest o evropskom kulturnom identitetu i istorijskom nasljeđu, kao i na neophodnost usvajanja evropskih vrijednosti za dalji demokratski razvoj crnogorskog društva.

**Poziv za dostavljanje studentskih eseja –** Osim poziva za dostavljanje naučnih radova, zadovoljstvo nam je da pozovemo studente Univerziteta Crne Gore i drugih crnogorskih visokoškolskih institucija da u okviru poziva dostave originalne eseje (800–1200 riječi). Studentski eseji treba da daju odgovore na pitanja značaja i funkcije interkulturalnog dijaloga u procesima evropskih integracija, migracija, kao i u procesu unapređenja položaja manjinskih etnokulturnih zajednica.

**Postupak dostavljanja studentskih eseja:**

Eseje je potrebno slati na adresu: [emimi@ucg.ac.me](mailto:emimi@ucg.ac.me), najkasnije do 31. maja 2024. godine.

Dužina eseja: 800–1200 riječi.

Stil i font glavnog teksta: Times New Roman, 12.

Prored: 1,5.

Nakon naslova, potrebno je navesti apstrakt (100 riječi) i ključne riječi (do 5).

Stil i font apstrakta i ključnih riječi: Times New Roman, 10.

**Autori odabranih eseja biće u prilici da iste prezentuju na konferenciji.**

**Postupak prijavljivanja za naučnu konferenciju:**

Popunjen prijavni formular treba slati elektronskom poštom na adresu: [emimi@ucg.ac.me](mailto:emimi@ucg.ac.me) najkasnije do 31. maja 2024. godine.

Autori u prijavi treba da navedu sljedeće podatke:

* Ime i prezime, afilijaciju i e-mail adresu svakog od autora.
* Sažetak rada (do 250 riječi) na jeziku izlaganja.
* Ključne riječi (do 5) na jeziku izlaganja.
* Zvanični jezici konferencije su crnogorski (srpski, bosanski, hrvatski) i engleski.
* Forme izlaganja: pojedinačne ili koautorske prezentacije (uživo/onlajn).

Izlaganje ne bi trebalo da traje duže od 15 minuta.

**Organizator konferencije:**

Filološki fakultet, Univerzitet Crne Gore – Žan Mone Modul EMIMI.

**Termin održavanja konferencije:** 18. oktobar 2024. godine u 10 sati.

**Mjesto održavanja:** Svečana sala Rektorata Univerziteta Crne Gore, Podgorica.

**Adresa**: Cetinjska 2, 81000 Podgorica.

**Važni datumi:**

* Poziv za prijave radova za naučnu konferenciju – april 2024.
* Kompletiranje programskog odbora konferencije koji će izvršiti selekciju prijavljenih radova i definisati agendu konferencije – maj 2024.
* Rok za podnošenje prijava (sažetaka) – 31. maj 2024.
* Rok za dostavljanje radova – 20. avgust 2024.
* Odluka programskog odbora konferencije o selekciji radova koji će biti objavljeni u časopisu MJSS – 18. septembar 2024.
* Naučna konferencija – 18. oktobar 2024. godine u 10 sati.
* Recenziranje i redaktura članaka – novembar 2024.
* Publikovanje tematskog broja časopisa MJSS – Volume 8. 2024. Issues 2 – decembar 2024.

**\*\*\***

**Publikovanje**: Odabrani naučni radovi i studentski eseji predstavljeni na konferenciji biće objavljeni u tematskom broju časopisa *Montenegrin journal for social sciences –* Volume 8, 2024, Issue 2.

**Uputstva za autore dostupna su na sljedećem linku:**

https://mjss.ucg.ac.me/index.php/me/uputstva-za-autore/priprema-clanka